DOD-W1 ทั้งโต๊ด ทั้งเต็ง..!?
เทรดสะบัด วิ่งสนั่นกันตามนัด.! ใบสำคัญแสดงสิทธิที่จะซื้อหุ้นสามัญบริษัท ดีโอดี ไบโอเทค จำกัด (มหาชน) หรือ DOD-W1 เข้าซื้อขายวันแรก ปรากฏว่าราคาวิ่งกระโดดกว่า 2,500% สูงสุด 3.24 บาท ปิดตลาดวันแรก 2.10 บาท จากต้นทุนเพียง 0.10 บาท
17 ก.ค. 2562

สำนักข่าวรัชดา
เทรดสะบัด วิ่งสนั่นกันตามนัด.! ใบสำคัญแสดงสิทธิที่จะซื้อหุ้นสามัญบริษัท ดีโอดี ไบโอเทค จำกัด (มหาชน) หรือ DOD-W1 เข้าซื้อขายวันแรก ปรากฏว่าราคาวิ่งกระโดดกว่า 2,500% สูงสุด 3.24 บาท ปิดตลาดวันแรก 2.10 บาท จากต้นทุนเพียง 0.10 บาท
เมื่อเข้าไปดูรายชื่อผู้ถือ DOD-W1 ปรากฏว่ากลุ่ม “ตระกูลพรรธนประเทศ” ถือรวมกันอยู่ 105.90 ล้านหน่วย นำโดย “ล้ำพันธุ์ พรรธนประเทศ” ถืออยู่ 78.35 ล้านหน่วยตามด้วย “พชร พรรธนประเทศ” ถืออยู่ 16.50 ล้านหน่วยและ“ลำดวน เซ่งตระกูล” ถืออยู่ 11.04 ล้านหน่วย ส่วน “เรณุมาศ อิศรภักดี” ตัวแทนจาก “ตระกูลอิศรภักดี” ถืออยู่ 31.50 ล้านหน่วย
ทั้งตระกูล “พรรธนประเทศ” และ “อิศรภักดี” ถือเป็นดองกันอยู่แล้ว..!!
การได้มาซึ่ง DOD-W1 เกิดจากที่ประชุมวิสามัญผู้ถือหุ้น DOD มติให้จัดสรร DOD-W1 จำนวน 182.22 ล้านหน่วย ขายให้แก่ผู้ถือหุ้นเดิม ราคาหน่วยละ 0.10 บาท ตามอัตราส่วนหุ้น DOD จำนวน 2.25 หุ้นได้ DOD-W1 จำนวน 1 หน่วย โดยมีอายุ 2 ปี อัตราแปลงสิทธิ 1 :1 ราคาใช้สิทธิ 15.75 บาท
เมื่อ DOD-W1 เข้าเทรดวันแรก ราคาปิด 2.10 บาท เท่ากับว่าผู้ถือหุ้น DOD-W1 ถูกหวยทั้งโต๊ดและทั้งเต็งเลยก็ว่าได้ ทั้งกลุ่ม “พรรธนประเทศ” และ “อิศรภักดี” แค่อยู่เฉย ๆ พอร์ตลงทุนตัวเองก็กำไรกว่า 2,000%
เอาให้เห็นภาพกันชัด ๆ คือจากต้นทุน 0.10 บาท แต่ราคาปิดวันแรก 2.10 บาท เท่ากับว่ามีกำไรหน่วยละ 2.00 บาท นั่นหมายถึงกลุ่ม “พรรธนประเทศ” มีกำไร 211.80 ล้านบาท จากต้นทุนเพียง 10.6 ล้านบาท เช่นเดียวกับกลุ่ม “อิศรภักดี” มีกำไร 63.00 ล้านบาท จากต้นทุนเพียง 3.15 ล้านบาท
เช่นเดียวกับผู้ที่ได้รับการจัดสรร DOD-W1 ที่ได้ผลตอบแทนกว่า 2,000% เช่นกัน
มีคำถามตามมาเช่นกันว่าราคา DOD-W1 จะไปได้ต่ออีกหรือไม่ และจากพอร์ตที่กำไรมากอยู่แล้วจะมากขึ้นอีกหรือไม่..!??
จากถ้อยแถลงของ “เรณุมาศ อิศรภักดี” รักษาการประธานเจ้าหน้าที่บริหาร DOD ในฐานะกลุ่มผู้ถือหุ้นใหญ่ ระบุชัดว่า ผู้ถือหุ้นใหญ่ยังถือครอง DOD-WI อย่างต่อเนื่อง (เอาง่าย ๆ คือไม่ขายนั่นเอง) เนื่องจากเชื่อมั่นตัวธุรกิจที่สร้างมากับมือที่สำคัญมั่นใจว่าธุรกิจ DOD จะไม่หยุดเพียงแค่นี้..!!
หากเป็นเช่นนั้นจริง..เท่ากับว่าราคา DOD-W1 ไม่น่าหยุดอยู่เพียงแค่นี้..!! ทำให้ก่อนครบอายุ 2 ปีน่าจะทำกำไรกันได้หลายตลบแน่ ยิ่งหากทั้ง 2 กลุ่มใหญ่ไม่ขายออกมา..จึงไม่ต้องกังวลว่าจะเกิดแรงขายถล่ม จนทำให้ DOD-W1 เกิดอาการตกท่ออย่างแน่นอน..!
แต่ในทางกลับกันหาก “พรรธนประเทศ” และ “อิศรภักดี” เกิดเทขายออกมา..!!!
อันนี้คงจะต้อง “ตัวใคร ตัวมัน” กันแล้วล่ะ..???
…….อิ อิ อิ…..